Polisie waarsku oor kitsbank- en aanlynslenters - Maroela Media
Kol. Thembeka Mbele, provinsiale polisiewoordvoerder van KwaZulu-Natal, het gesê 'n aantal bedrogsake is die afgelope tyd veral in Howick en die omliggende gebiede aangemeld waar kriminele hul slagoffers nader terwyl die slagoffers geld by 'n kitsbank trek.
"Terwyl die slagoffer se aandag afgetrek word en hy of sy verward is, sal die verdagte die bankkaart vinnig omruil en na 'n ander kitsbank gaan om die slagoffer se kontant te onttrek."
Mbele het gesê in nog 'n slenter word slagoffers geteiken wat ware op die internet op advertensiewebwerwe of in koerante koop.
"As die slagoffer die verkoper bel word daar aan die slagoffer bankbesonderhede gegee om 'n deposito in te betaal. Sodra die geld inbetaal is, word die koper weer versoek om geld in te betaal om die items te laat vervoer. Sodra die geld inbetaal is sal die verdagtes hul selfone afskakel en deaktiveer."
Mbele het 'n beroep op die publiek gedoen om uiters versigtig te wees wanneer hulle geld by 'n kitsbank onttrek of iets op die internet koop.
Enigiemand met inligting oor verdagtes wat betrokke is by dié soort slenters, word versoek om hul plaaslike polisiestasie of Stop Misdaad by 08600 10111 te bel.
Ontvoerders eis bitcoin vir seun (13) se vrylating
An nie glo daar is nog mense wat vir dit val nie. As ek geld wil trek en n sogenaamde sekuriteit of n mens staan naby vertel ek hom om kompas te lees en rigting te kry indien hulle nie wil skuif kry ek rigting. So ook met die koop van ietems op die web
Wees veral versigtig wanneer die prys van 'n item té goed klink om waar te wees en daar dan 'n deposito versoek word om die item "vir jou te reserveer omdat daar so baie belangstelling is" – 'n ou slenter. Sulke skurke skroom nie om selfs 'n vals adres op te gee nie, net om nog meer geloofwaardig te probeer klink.
Pip · 1 jaar gelede
En ek moet my hele 'pedigree' gee om geRICA te wees sodat elke telebemarker my kan pla,maar die ouens het 1 simkaart na die ander wat nie opgespoor kan word nie.